**עדות**

מרים נודלה עם אחיה התאום ב18.1.1929, בהונגריה.

ב19 במרץ 1944 פולשים הגרמנים להונגריה, מתחילים לאסוף את כל היהודים ומעבירים אותם ברכבות משא לבלוק 10, שבמחנה ההשמדה אושוויץ שבפולין.

בסלקציה הם פוגשים לראשונה את מי שכונה "מלאך המוות", ד"ר מנגלה, הוא לוקח אותם מהסלקציה ועורך עליהם ניסויים אכזריים, ניסויים שבדיעבד בזכותם ניצלו.

ב27.1.1945 בעלות הברית פורצים את שערי הגיהנום ומשחררים את היהודים שנותרו שם.

**רפלקציה** - **אורי גברא**

בחודשים האחרונים אורי מרקוביץ', עידו שמעון ואני השתתפנו בפרויקט "זיכרון מתחדש" בו יצרנו סרט קצר להנצחת עדות של ניצול שואה. הפרויקט היה מלא שלבים ואתגרים עד הפקת הסרט הסופי. בחלקם הצטיינו ובאחרים התקשינו והתמהמהנו. לבסוף, הגענו לסיטואציה, שאנחנו מפגרים מאחורי שאר הקבוצות המשתתפות בפרויקט.לפי דעתי, פער זה נוצר בעקבות בעיית תקשורת ואי חלוקת תפקידים ברורה והעובדה שהפרויקט לא היה בראש סדר העדיפויות שלנו.

החלק בו התקשינו ביותר היה הצילומים. בקושי הצלחנו למצוא שחקנים צעירים, וגם כשמצאנו הם ביום הצילומים ביטלו והחליטו שלא מתאים להם לשחק. כתוצאה מכך, התחלנו את הצילומים באיחור ולא היינו מוכנים למפגש במאי. אני חושב, שהמצב הזה נוצר מכיוון שלא הבהרנו בינינו מי אחראי למציאת שחקנים, כלומר מי הוא המפיק. סיטואציה זו גרמה לכולנו לא לחשוב הרבה על המשימה הזאת ולשים אותה בסוף סדר העדיפויות שלנו.

למרות הקושי, אני יודע שעבדנו כקבוצה. כל אחד מאיתנו היה חלק פעיל בעשייה של הפרויקט ותרם מעצמו המון. גם כאשר היו אי הבנות וויכוחים כאשר מישהו לא היה פנוי תמיד האחרים גיבו עליו. אני למדתי המון על עבודה קבוצתית מהפרויקט הזה ואני מאוד גאה בתוצר הסופי שלנו.

נוסף על כך, לי אישית הפרויקט היה מלמד מאד ולפניו לא ידעתי מי היה ד"ר מנגלה. כמו כן, חשוב לי לציין שאני מאמין שזהו פרויקט חשוב מאוד וכי הוא עושה עבודה טובה להעלות מודעות לשואה ולהנציח אותה.

**רפלקציה – אורי מרקוביץ**

במסגרת פרויקט זיכרון מתחדש, שיחזרנו אורי גברא, עידו שמעון ואני סרט המתעד עדות מהשואה המבוסס על סיפורה של סבתו של עידו.

הפרויקט כולו היה בתחילה נראה פשוט, כיוון שהתמודדתי בעבר עם אתגר כמו יצירת סרט, אך במהלך הפרויקט נתקלנו בקשיים שהפתיעו אותי. אתגרים כמו מציאת שחקנים, תיאום עריכה עם תלמיד שאינו חלק מהמגמה, מציאת מקומות לצילום הסרט ותיאום בינינו – חברי הקבוצה.

לדעתי, מה שהוביל לאתגר הקשה מכל והוא התיאום בינינו, טבוע עוד ביסודות תהליך הפרויקט. חלוקת התפקידים בינינו היתה כללית מאוד ושרירותית, וכך גם המחויבות של כל אחד מחברי הקבוצה היתה כללית מאוד גם היא. מקושי זה נגזרו לדעתי שאר הבעיות אותן הצגתי, שבדיעבד יכולנו למנוע עם חלוקת תפקידים ממוקדת.

על אף שהיו קשיים שלעתים היה נראה שלא נתגבר עליהם, לבסוף מצאנו פתרון, או שיטה חלופית אחרת שתפתור את הבעיה. לדוגמה – התקשנו במציאת שחקנים תאומים זהים, ולבסוף התפשרנו על שני שחקנים צעירים ממין שונה. אני חושב, שכל אחד הקדיש את כולו להכנת הסרט, מתוך האחריות הנובעת ממנו, וההבנה כי מדובר בפרויקט הנצחה חשוב.

לסיכום, הפרויקט לימד אותי רבות על עבודה בקבוצה, פתרון בעיות וכן אלמנטים טכניים בהפקת סרט – תיאום עם שחקנים, מציאת מקומות צילום ואביזרים וכדומה. הסרט לא שינה לי הרבה במישור זכרון השואה, ולא לימד אותי דברים חדשים או נגע בפרספקטיבות שלא הכרתי. אני מאמין כי כל אחד מחברי הקבוצה הקדיש את כולו, ולבסוף התוצר הסופי השתלם. אני גאה בסרט שהפקנו.

**רפלקציה – עידו שמעון**

אני עידו שמעון מ י6 ואני בן 16 וחצי

העבודה של זיכרון מתחדש הייתה לי ולקבוצה שלי מאוד קשה.

אחד מחברי הקבוצה עזב במהלך העבודה, לא הצלחנו להשיג שחקנים עד הרגע האחרון, לא תמיד יכולנו לעשות את העבודה ביחד ועוד.....

לעבוד עם אורי ואורי היה לי מאוד כיף. אני הכרתי 2 חברים חדשים ואני אשמח לעשות איתם עוד עבודות ופרויקטים בהמשך.

הסיפור שהשתמשנו בו לסרטון הוא הסיפור של סבתא רבתא שלי ובמהלך כל העבודה אני גיליתי דברים חדשים עלייה ואני שמח עכשיו שכולם יכולים לראות ולהתעניין מהסיפור שלה.

ממבט לאחור אני כן הייתי משנה כמה דברים אבל בסוף היום אני והחברים שלי עשינו את העבודה ואנחנו חושבים שהסרטון יצא טוב ושהרבה אנשים יאהבו אותו.